jkorsvik/nowiki_second_scrape_merged huggingface dataset:
Kreis Halle

Kreis Halle  var en krets i Tyskland. Kretsen eksisterte fra 1816 til 1972. Kretsen var en del av Regierungsbezirk Minden i provinsen Westfalen fra 1816 til 1946 og deretter Regierungsbezirk Detmold i den østlige delen av den tyske delstaten Nordrhein-Westfalen fra 1947 til 1974. Fra 1953 til 1969 hadde den benevnelsen Landkreis Halle. Kretshovedstaden var Halle.
Med virkning fra 1. januar 1973 ble Kreis Halle innlemmet i den nye Kreis Gütersloh.
Landkreis Bielefeld

Kreis Bielefeld  var en krets i Tyskland. Kretsen eksisterte fra 1816 til 1972. Kretsen var en del av Regierungsbezirk Minden i provinsen Westfalen fra 1816 til 1946 og deretter Regierungsbezirk Detmold i den østlige delen av den tyske delstaten Nordrhein-Westfalen fra 1947 til 1974. Fra 1878 til 1969 hadde den benevnelsen Landkreis Bielefeld. Kretshovedstaden var Bielefeld. Byen Bielfeld tilhørte kretsen frem til 1878, da den ble utskilt som en egen bykrets.
Med virkning fra 1. januar 1973 ble Kreis Halle innlemmet i den nye Kreis Gütersloh.
Kreis Höxter (1816–1974)

Kreis Höxter  var en krets i Tyskland. Kretsen eksisterte fra 1816 til 1974. Kretsen var en del av Regierungsbezirk Minden i provinsen Westfalen fra 1816 til 1946 og deretter Regierungsbezirk Detmold i den østlige delen av den tyske delstaten Nordrhein-Westfalen fra 1947 til 1974. Fra 1939 til 1969 hadde den benevnelsen Landkreis Höxter. Kretshovedstaden var Höxter. 
Med virkning fra 1. januar 1975 ble Kreis Höxter slått sammen med Kreis Warburg til den nye Kreis Höxter.
Kreis Minden

Kreis Minden  var en krets i Ostwestfalen i Tyskland. Kretsen eksisterte fra 1816 til 1972. Kretsen var en del av Regierungsbezirk Minden i provinsen Westfalen fra 1816 til 1946 og deretter Regierungsbezirk Detmold i den østlige delen av den tyske delstaten Nordrhein-Westfalen fra 1947 til 1972. Fra 1939 til 1969 hadde den benevnelsen Landkreis Minden. Kretshovedstaden var Minden. 
Med virkning fra 1. januar 1973 ble Kreis Minden innlemmet i den nye Kreis Minden-Lübbecke.
Kreis Herford

Kreis Herford  er en krets i Ostwestfalen i Tyskland. Kretsen ble opprettet i 1816 og var en del av Regierungsbezirk Minden i provinsen Westfalen frem til 1946. Siden 1947 har den vært en del av Regierungsbezirk Detmold i den østlige delen av den tyske delstaten Nordrhein-Westfalen. Fra 1911 til 1969 hadde den benevnelsen Landkreis Herford. Kretshovedstaden er Herford. I 1911 ble Herford utskilt som en egen bykrets, og fikk sin egen forvaltning i 1968. I 1969 ble bykretsen Herford igjen slått sammen med Landkretsen Herford til Kreis Herford.


== Referanser ==


== Eksterne lenker ==
Offisielt nettsted 
(en) Kreis Herford – kategori av bilder, video eller lyd på Commons 
(en) Kreis Herford – galleri av bilder, video eller lyd på Commons
William Coucheron-Aamot

William Coucheron-Aamot (født 29. januar 1868 i Stavanger, død 22. mai 1948) var en norsk marineløytnant og forfatter.
Coucheron-Aamot reiste til Kina og Japan på 1800-tallet. Han arbeidet blant annet i tollvesenet i Kina.
Coucheron-Aamot kjøpte i 1905 presteboligen på Veøya og bodde der frem til sin død i 1948.


== Referanser ==


== Eksterne lenker ==
Romsdalsmuseet
Daphnis (måne)

Dafnis er en av planeten Saturns måner. Den er også kjent som Saturn XXXV, og før den fikk sitt nåværende navn, hadde den den midlertidige betegnelsen S/2005 S 1.
Dafnis ble oppdaget den 6. mai 2005 ved hjelp av bilder fra romsonden Cassini. Den lille månen, som bare er 6-8 kilometer i diameter, følger en omløpsbane i Keeler-åpningen i Saturns ringsystem.


== Referanser ==
Methone (måne)

Methone er en av Saturns måner. Den ble oppdaget i 2004 ved hjelp av romsonden Cassini. Methones omløpsbane ligger, akkurat som banen til månen Pallene, mellom Mimas og Enceladus.
Liste over Tanzanias statsministre

Dette er ei liste over Tanzanias statsministre. Tanzania hadde ingen statsminister i perioden fra landet blei oppretta i 1964 fram til 1972, da statsministerposten blei oppretta.


== Statsministre ==


== Se også ==
Liste over Tanzanias presidenter
Liste over Tanzanias visepresidenter
Edel O. Elvevoll

Edel Oddny Elvevoll (født 10. september 1958) er professor i marin næringsmiddelteknologi ved Norges fiskerihøgskole og dekan for Fakultet for biovitenskap, fiskeri og økonomi ved Universitetet i Tromsø.Hun er utdannet sivilingeniør i industriell kjemi og har doktorgrad i kjemiteknikk. Hun har tidligere blant annet arbeidet for FNs organisasjon for ernæring og landbruk i Roma. Hun er også rådsmedlem i Én Verden. 
Hun utviklet kosttilskuddet OliVita sammen med professor Bjarne Østerud.


== Referanser ==


== Eksterne lenker ==

(no) Publikasjoner av Edel O. Elvevoll i forskningsdokumentasjonssystemet CRIStin

(no) Publikasjoner av Edel O. Elvevoll i BIBSYS
Liste over sjakkpartier

Dette er en kronologisk liste over sjakkpartier som av en eller annen grunn er kjente.


== 1400-tallet ==
Scachs d'amor 1470 til 1490. Sjakkdikt der partiet fungerer som en allegori over kjærligheten ved at Mars kurtiserer motspilleren, Venus. Interessant fordi det er det første kjente sjakkparti med moderne regler, dvs dronningen med nåværende spillestyrke.


== 1600-tallet ==
Greco versus NN 1619 sjakkmatt i åttende trekk etter et dronningoffer.


== 1700-tallet ==
Sjøkadettmatt Formodentlig mellom 1750 og 1785. Mest kjent fordi det ble spilt som livesjakkparti under Richard Genées operette Sjøkadetten (1876). Hvit ofrer dronningen og setter matt om svart aksepterer offeret.
Bowdler versus Conway  1788 Thomas Bowdler tilbyr det første kjente tilfelle av dobbelt tårnoffer.
Smith versus Philidor 1790 Philidor demonstrerer kraften i en overlegen bondeformasjon og viser en fin kombinasjon som fører til matt.


== 1800-tallet ==
Det udødelige partiet er et av  sjakkhistoriens mest kjente partier. Underveis ofrer hvit (Adolf Anderssen) en løper, begge tårnene og dronningen, og setter tilslutt matt med tre lette offiserer.
Det eviggrønne partiet inneholder en glitrende sluttkombinasjon av Adolf Anderssen.


== 1900-tallet ==
Botvinnik versus Capablanca 1938
Spasskij versus Petrosjan 1969


== Referanser ==


== Litteratur ==
Graham Burgess, John Nunn og John Emms: The Mammoth Book of the World’s Greatest Chess Games. Running Press, Philadelphia 2010. ISBN 978-0-7624-3995-9


== Eksterne lenker ==
chessgames.com
Arpin Lusène

Arpin Lusène er en fiktiv fransk gentlemanstyv fra Andeby-universet skapt av Don Rosa.
Arpin dukket første gang opp i historien «Den sorte ridder» i 1998 hvor han stjeler en krukke superløsemiddel, en pose med diamantstøv og en rustning fra Skrue McDuck. Han smører dette utover rustningen og blir den sorte ridder! Hans mål er å ødelegge Skrues formue så det ser ut som om han har utført det største kuppet i verden. Han dukker også opp i historiene «ANGRIP!» og «Den Sorte ridder glorper igjen». Alle historiene er laget av Don Rosa. Den Sorte ridders rustning ble i den siste historien sendt ut i verdensrommet hvor den går i bane rundt jorden. Med rustningen kan han gå igjennom vegger og alt (unntatt diamant) siden superløsemiddelet som ble laget av Petter Smart er smurt på den.
Figuren er løst basert på Arsène Lupin, en gentlemanstyv i en serie populære kriminalromaner skrevet av den franske forfatteren Maurice Leblanc på første halvdel av 1900-tallet, og ytterligere popularisert gjennom en mengde produksjoner for film, fjernsyn og teater.


== Eksterne lenker ==
Arpin Lusène klikk.no
Marc Degryse

Marc Gabriel Degryse (født 4. september 1965 i Roeselare) er en belgisk tidligere fotballspiller som spilte angriper det belgiske herrelandslaget og for flere europeiske klubber. På klubbnivå representerte han Club Brugge, RSC Anderlecht, Sheffield Wednesday, PSV Eindhoven, KAA Gent og Germinal Beerschot. For Belgia spilte han totalt 63 landskamper og scoret 23 mål, og representerte landet både under VM i fotball 1990 og VM i fotball 1994.
Degryse ble kåret til årets fotballspiller i Belgia i 1988, 1990, 1995 og i 2000.


== Meritter ==
RSC AnderlechtJupiler League: 1987/1988
Beker van België: 1985/1986
Belgische Supercup: 1985Club Brugge KVJupiler League: 1990/1991, 1992/1993, 1993/1994, 1994/1995
Beker van België: 1993/1994
Belgische Supercup: 1993, 1995PSV EindhovenEredivisie: 1996/1997
Johan Cruijff Schaal: 1996, 1997


== Eksterne lenker ==
(de) Marc Degryse – Munzinger Sportsarchiv 
(en) Marc Degryse – FIFA 
(en) Marc Degryse – UEFA 
(en) Marc Degryse – Transfermarkt 
(en) Marc Degryse – national-football-teams.com 
(en) Marc Degryse – Soccerbase.com 
(en) Marc Degryse – FootballDatabase.eu 
(en) Marc Degryse – Soccerway 
(en) Marc Degryse – EU-Football.info 
(en) Marc Degryse – Belgias fotballforbund 
(en) Spillerinformasjon hos Footballdatabase.eu
Borut Pahor

Borut Pahor (født 2. november 1963 i Postojna) er en slovensk politiker for Socialni demokrati. Han ble valgt som landets president i 2012 og gjenvalgt i 2017.


== Liv og virke ==


=== Bakgrunn ===
Pahor ble født i Postojna i Slovenia i det daværende Jugoslavia, og tilbrakte barndommen i byen Nova Gorica, før familien flyttet til byen Šempeter pri Gorici nær ved. Hans far døde ung, og moren, Iva Pahor Martelanc (som hadde vært fange i en nazistisk konsentrasjonsleir under andre verdenskrig) oppdro ham som alenemor.
Etter høyskoleavslutning i Nova Gorica i 1983 begynte Pahor ved Universitetet i Ljubljana, der han avsluttet i 1987 met et bachelorarbeid i statsvitenskap om fredsforhandlinger blant medlemmer av Organisasjonen av alliansefrie nasjoner.


=== Politiker ===
Pahor gikk inn i politikken i 1990 og ble delegat til republikkforsamlingen i Slovenia. Han ble gjenvalgt til nasjonalforsamlingen i 1992, og året etter ble han nestleder for sosialdemokratene. Pahor ble gjenvalgt til nasjonalforsamlingen i 1996, og i 1997 ble han sosialdemokratenes partileder. Etter valget i 2000 ble han parlamentspresident. Da Slovenia gikk med i EU ble Pahor i 2004 valgt til Europaparlamentet. 
I 2008 dannet Pahor koalisjonsregjering bestående av sosialdemokrater og liberale. Regjeringen ble innsatt 22. november 2008. Pahors statsministerperiode ble preget av økonomiske krisetider. Regjeringen tapte 20. september 2011 et tillitsvotum i parlamentet. Da det ikke lyktes å finne støtte for en ny regjering, ble det bestemt å holde nyvalg 4. desember 2011. Pahors SD tapte valget og Janez Janša ble 28. januar 2012 innsatt som ny statsminister.
Pahor vant 2. desember 2012 Slovenias presidentvalg. Valget foregikk ved direkte valg og Pahor seiret i andre valgomgang med 67,4 % av stemmene. Den sittende president, 60 år gamle Danilo Türk, fikk 32,6 % av stemmene. Valgdeltakelsen var knappe 42 % av 1,7 millioner stemmeberettigete.
Ved presidentvalget i Slovenia i 2017 ble han gjenvalgt som president for fem år, etter andre valgomgang. I først valgomgang fikk Pahor 47,1 % av stemmene, mens Marjan Šarec fikk 25 % som nummer to. I andre valgomgang fikk Pahor 52,9 % etter at 99,99 % av stemmene var opptalt. Hans motkandidat Šarec fikk 47,1 %. Valgdeltakelsen var 41,7 % av de stemmeberettigede.I forbindelse med statsbesøk i Norge i 2019, ble Pahor tildelt storkors av St. Olavs Orden.


== Referanser ==


== Eksterne lenker ==
(sl) Offisielt nettsted 
(en) Borut Pahor – kategori av bilder, video eller lyd på Commons 
Borut Pahor på Twitter 
(en) Borut Pahor hos Europaparlamentet 
(en) Borut Pahor hos Europarådets parlamentarikerforsamling
Marc Emmers

Marc Jozef Emmers (født 25. februar 1966 i Hamont-Achel) er en belgisk tidligere fotballspiller som spilte angriper det belgiske herrelandslaget og for flere europeiske klubber. På klubbnivå representerte han Thor Waterschei, KV Mechelen, RSC Anderlecht, AC Perugia, AC Lugano og KFC Diest. For Belgia spilte han totalt 37 landskamper og scoret to mål, samt representerte landet både i VM i fotball 1990 og VM i fotball 1994.
Emmers spilte for RSC Anderlecht på midten av 1990-tallet og vant Jupiler League tre ganger fra 1992 til 1995. Emmers ble for øvrig kåret til årets fotballspiller i Belgia i 1989.


== Meritter ==
KV MechelenCupvinnercupen: 1987/1988
Jupiler League: 1988/1989RSC AnderlechtJupiler League: 1992/1993, 1993/1994, 1994/1995
Beker van België: 1993/1994


== Eksterne lenker ==
(en) Marc Emmers – FIFA 
(en) Marc Emmers – UEFA 
(en) Marc Emmers – Transfermarkt 
(en) Marc Emmers – national-football-teams.com 
(en) Marc Emmers – WorldFootball.net 
(en) Marc Emmers – FootballDatabase.eu 
(en) Marc Emmers – Soccerway 
(en) Marc Emmers – EU-Football.info 
(en) Marc Emmers – Belgias fotballforbund 
(en) Marc Emmers – FBref 
(en) Spillerinformasjon hos Footballdatabase.eu
Mikael Dahl

Mikael Dahl (født 19. mars 1972) er en norsk musiker og sanger. Han er best kjent som frontfigur i  Null$katte$nylterne, som han startet sammen med Åsmund Prytz  i 1991, og hvor han var medlem fra 1991 til han sluttet i 2001. Torkil Torsvik  tok da over som ny vokalist. 


== Diskografi ==


=== Nullskattesnylterne ===
Zlapztwang (1993)
Juha Mieto (2001)SinglerKval & krill/Endspiel (1999, splitt med tyske Euroshäck)
Shake Hands and Be Friends with Prudence (1999, splitt med Tugboat)
Klå/Narr (1999)
Pæng/Lægebesøk (1999)
She's a Sensation/I Wanna Be Your Boyfriend (1999, splitt med Harry Coltello & Tipos de interés)


=== Deltar på ===
Safety Pin Records: Riot on the Rocks, Vol. 1 (1999)
Requiem Productions/Underground Records: Fuckin' North Pole Punk Rock Collection Vol. 1 (2000)
Evil Midget Records: Rock'em Suck'em Vol. 2 (2000)
Rebel Records: Gearin' Up to Get Down Vol. 2 (2000)
Safety Pin Records: Muga 16 Años (2000)
Carnation Records: Carnation Records V/A Sampler 01 (2001)
HDP Records: A Collection of Great Dance Tunes Vol. 1 (2001)
Amp Records: Amp Records Has A Hard-On For Tromaville.com (2001)
Turboneger-hyllest: Alpha Motherfuckers – A Tribute to Turbonegro (2001)
Happyrape Records: Norwegian Nihilism Vol. 1 (2001)
Null$katte$nylterne: Fortar, høgar, hardar (2003)
Null$katte$nylterne: Fortar, hardar, høgar (2004)
Null$katte$nylterne/Mean Idols: Null$katte$nylterne/Mean Idols (2004)
Null$katte$nylterne: Instinkt (2006)
Null$katte$nylterne: Skrot (2008)
Marc Wilmots

Marc Robert Wilmots (født 22. februar 1969 i Dongelberg) er en belgisk fotballtrener og tidligere fotballspiller.
For Belgia spilte han totalt 70 landskamper og scoret 28 mål, og representerte landet både under VM i fotball 1990, VM i fotball 1994, VM i fotball 1998, EM i fotball 2000 og VM i fotball 2002.
Etter at han la opp som fotballspiller gikk Wilmots inn i trenerrollen, hvor han var hovedtrener for FC Schalke 04 (2003) og Sint-Truidense (2004–2005). Etter dette fungerte han som senator i Belgias senat for partiet Mouvement Réformateur, men trakk seg fra vervet i 2005.
I 2009 ble han assistenttrener for Belgias herrelandslag først under hovedtrener Dick Advocaat og senere Georges Leekens.  15. mai 2012 rykket han opp som midlertidig hovedtrener etter Leekens og skrev senere under en 2-årskontrakt.  Belgia vant sin kvalifiseringsgruppe til VM 2014 med åtte seire, to uavgjort og ingen tap.  Da han overtok landslaget lå det på 44.-plass på FIFA-rankingen, mens i juni 2014 lå laget på 11.-plass.16. november 2017 sluttet han som trener for Elfenbenskysten.


== Meritter ==
KV MechelenJupiler League: 1988/1989
UEFA Super Cup: 1988Standard LiègeBeker van België: 1993FC Schalke 04UEFA-cupen: 1996/1997
DFB-Pokal: 2002


== Referanser ==


== Eksterne lenker ==
(de) Marc Wilmots – Munzinger Sportsarchiv 
(en) Marc Wilmots – FIFA 
(en) Marc Wilmots – UEFA 
(fr) Marc Wilmots – LÉquipe 
(en) Marc Wilmots – Transfermarkt 
(en) Marc Wilmots – Transfermarkt (manager) 
(en) Marc Wilmots – national-football-teams.com 
(en) Marc Wilmots – WorldFootball.net 
(en) Marc Wilmots – FootballDatabase.eu 
(de) Marc Wilmots – fussballdaten.de 
(en) Spillerinformasjon hos Footballdatabase.eu
Pallene (måne)

Pallene er en av planeten Saturns måner, og er også kjent under betegnelsen Saturn XXXIII. 
Den ble første gang observert 23. august 1981 på et bilde av romsonden Voyager II, men den eksistens og dens omløpsbane ble først endelig fastslått i 2004.
Pallenes bane ligger, i likhet med månen Methones bane, mellom banene til Mimas og Enceladus.
Timmy Simons

Timmy Simons (født 11. desember 1976) er en belgisk fotballtrener og tidligere fotballspiller som er hovedtrener for Zulte Waregem.Han har tidligere spilt for Lommel, 1. FC Nürnberg og PSV Eindhoven.
For Belgia spilte han 94 landskamper og scoret seks mål, samt representerte landet under VM i fotball 2002. Simons ble kåret til årets fotballspiller i Belgia i 2002.


== Meritter ==
Club BruggeBeker van België: 2002, 2004
Jupiler Pro League: 2003, 2005PSV EindhovenEredivisie: 2005/2006, 2006/2007, 2007/2008


== Referanser ==


== Eksterne lenker ==
(de) Timmy Simons – Munzinger Sportsarchiv 
(en) Timmy Simons – FIFA 
(en) Timmy Simons – UEFA 
(en) Timmy Simons – Transfermarkt 
(en) Timmy Simons – Transfermarkt (manager) 
(en) Timmy Simons – national-football-teams.com 
(en) Timmy Simons – WorldFootball.net 
(en) Timmy Simons – FootballDatabase.eu 
(de) Timmy Simons – fussballdaten.de 
(en) Timmy Simons – Soccerway
Sentralafrikas politiske system

Sentral-Afrikas politikk bygger på forfatningen av 5. desember 2004. Landet er en enhetsstat. 
Presidenten velges i allmenne valg for seks år med mulighet for ett gjenvalg. Presidenten utnevner visepresidenten, statsministeren og regjeringen. Regjeringen har 31 medlemmer. 
Nasjonalforsamlingen har 105 medlemmer, som velges for fem år. 
Landet har et multipartisystem. Noen viktige partier er Convergence Kwa Na Kwa (KNK), Movement for the Liberation of the Central African People (MLPC) og Democratic Forum for Modernity (FODEM).
Ulundi

Ulundi er en by i provinsen iKwaZulu-Natali i Sør-Afrika. Navnet er zulu og betyr «høy plass». 
Byen ligger i Zululand, på den nordlige bredden av floden White Umfolozi, mellom Nongoma og Melmoth. Byen er det tradisjonelle hovedsetet for zulumonarken.
Byen hadde 18 420 innbyggere ifølge folketellingen fra 2001, mens kommunen, Ulundi Local Municipality, hadde 197 908 innbyggere i 2007.
KSK Beveren

Koninklijke Sportkring Beveren, også kjent som KSK Beveren, var en belgisk fotballklubb fra byen Beveren i Øst-Flandern. Klubben var spesielt kjent for sin talentutvikling av målvakter, og fikk frem spillere som Jean-Marie Pfaff, Filip De Wilde, Geert De Vlieger, Erwin Lemmens og Tristan Peersman, som alle fikk landskamper for Belgias herrelandslag i fotball. Klubben ble grunnlagt i juli 1934 og lagets draktfarger var gul med lyseblå ermer på skjorten og lyseblå underdel. Klubben spilte sine hjemmekamper på Freethiel stadion.
I perioden mellom 2002 og 2006 var en stor andel av klubbens spillere av ivoriansk bakgrunn grunnet en samarbeidsavtale med ASEC Mimosas. De mest kjente spillerne som gikk fra ASEC Mimosas til Beveren var Emmanuel Eboué og Yaya Touré. I perioden mellom 2001 og 2006 hadde klubben et samarbeid med den engelske klubben Arsenal FC, som innebar utlånsavtaler og vennskapskamper mellom de to klubbene.
KSK Beveren spilte sist i landets høyeste divisjon Jupiler League under 2006/2006-sesongen, men ble deretter degradert til andredivisjon og fikk siden problemer med økonomien. Kun noen måneder før 2010/2011-sesongen skulle sparkes igang ble klubbens lisens trukket tilbake av det belgiske fotballforbundet på grunnlag av økonomi, noe som førte til at KSK Beveren tok kontakt med den lokale konkurrenten KV Red Star Waasland angående en sammenslåing. Denne sammenslåingen ble dannet i juni 2002 under navnet Waasland-Beveren, som overtok Beverens plass i seriesystemet.


== Meritter ==
Jupiler Pro League: (2) 1978-79, 1983–84
Beker van België: (2) 1977-78, 1982–83
Belgische Supercup: (2) 1979, 1984


== Kjente spillere med en fortid i klubben ==
Ordenen Indiahavets stjerne og nøkkel

Ordenen Indiahavets stjerne og nøkkel (engelsk: Order of the Star and Key of the Indian Ocean) er en mauritisk orden innstiftet 12. mars 1992, samme dag som Mauritius endret statsform til republikk. Ordenen tildeles for fremragende innsats for Mauritius og menneskeheten. Den har navn etter mottoet i Mauritius' riksvåpen, Stella Clavisque Maris Indici, som betyr Indiahavets stjerne og nøkkel og som viser til Mauritius' geografiske beliggenhet. Riksvåpenet inneholder felter der nøkkel og stjerne forekommer. Presidenten er ordenens overhode og den som foretar tildeling. Ordenen Indiahavets stjerne og nøkkel er den eneste orden i Mauritius.


== Inndeling ==
Ordenen Indiahavets stjerne og nøkkel er inndelt i fem trinn:
storkommandør (Grand Commander), forkortet GCSK
storoffiser (Grand Officer), forkortet GOSK
kommandør (Commander), forkortet CSK
offiser (Officer), OSK
medlem (Member), forkortet MSKOrdensinnehavere tillates å sette forkortelsen for ordensklassen de har mottatt bak sine navn.


== Insignier ==
Ordenstegnet for Ordenen Indiahavets stjerne og nøkkel består av en blåemaljert blomsterlignende figur med fire blader. Midtmedaljongen er i gull eller sølv avhengig av grad og har en bord der ordensgradens navn er innskrevet. Det hele er satt på et bredt blåemaljert kors og et smalere ankerkors i gull eller sølv.
Ordensbåndet for storkommandører og storoffiserer er lys gult med midtstriper i grønt, gult, blått og rødt, fargene i Mauritius' flagg. For de tre lavere klasser er ordensbåndet lyst blått med midtstriper i flaggfargene.


== Tildeling ==
Ordenen Indiahavets stjerne og nøkkel tildeles både mauritiere og utenlandske statsborgere. Nominasjon foretas gjennom statsministeren, men slik at også publikum har anledning til å komme med forslag, mens presidenten foretar tildeling.Mauritius' president er storkommandør i kraft av sitt embete. Visepresidenten og høyesterettsjustitiarius er storoffiserer i embetsperioden. Ordenen er også tildelt utenlandske statsoverhoder, som Maldivenes president Mohamed Nasheed, Guyanas president Cheddi Jagan og Sør-Afrikas president Nelson Mandela.Ordenstildeling skjer vanligvis 12. mars, som er nasjonaldag i Mauritius.


== Referanser ==


== Kilder ==
«Mauritius» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1382–1373
National Awards Act. Act 53 of 1992, Attorney General, Mauritius
Enneapogon

Enneapogon er en slekt i grasfamilien.
Artene er flerårige, eller av og til ettårige, og vokser i tuer. De har C4-fotosyntese. Stråene blir 5–100 cm høye. Bladene er smale og ofte krøllete. Blomsterstanden er en fjæraktig topp. Småaksene har to–seks blomster, den nedre er tvekjønnet, den neste er mindre og som regel steril, og de øvrige er sterkt reduserte.
Disse grasene vokser på åpne, tørre steder i busksteppe og halvørken. Flere er viktige beitegras i naturbeite, og noen kan opptre som ugras.
Utbredelsen omfatter tropiske til varmt tempererte områder i alle verdensdeler, men artsrikdommen er størst i Afrika og Australia. De finnes nordover til sørvestlige USA, Murcia i Spania, Transkaukasia, Kasakhstan og sørlige Sibir.


== Arter ==
Enneapogon asperatus
Enneapogon avenaceus
Enneapogon caerulescens
Enneapogon cenchroides
Enneapogon cylindricus
Enneapogon decipiens
Enneapogon desvauxii
Enneapogon eremophilus
Enneapogon foxii
Enneapogon gracilis
Enneapogon intermedius
Enneapogon limpopoensis
Enneapogon lindleyanus
Enneapogon lophotrichus
Enneapogon nigricans
Enneapogon pallidus
Enneapogon persicus
Enneapogon polyphyllus
Enneapogon pretoriensis
Enneapogon purpurascens
Enneapogon robustissimus
Enneapogon scaber
Enneapogon scoparius
Enneapogon spathaceus
Enneapogon truncatus
Enneapogon virens


== Litteratur ==
L. Watson, T.D. Macfarlane og M.J. Dallwitz. «Enneapogon». The grass genera of the world. Besøkt 4. april 2022. 
«Enneapogon». Flora of China. Besøkt 4. april 2022. 
«Enneapogon». Plants of the World Online. Kew Science. Besøkt 4. april 2022. 
P. Sánchez Gómez m.fl. (1998). «Sobre la presencia de Enneapogon persicus en el Mediterráneo occidental» (PDF). Anales de Biología. 23: 133–136. 


== Eksterne lenker ==
(en) Enneapogon i Encyclopedia of Life 
(en) Enneapogon i Global Biodiversity Information Facility 
(en) Enneapogon hos ITIS 
(en) Enneapogon hos NCBI 
(en) Enneapogon hos The International Plant Names Index 
(en) Enneapogon hos Tropicos 
(en) Enneapogon hos GrassBase 
(en) Kategori:Enneapogon – bilder, video eller lyd på Wikimedia Commons 
Enneapogon – detaljert informasjon på Wikispecies